**V Concurs Cartell Firentitats 2025**

*Firentitats és la gran festa de les associacions, entitats i col·lectius dels barris de Sants, Hostafrancs i la Bordeta, que convertiran els nostres barris en un formiguer d’activitats, tallers, estands, actuacions…*

**Premi: Edició de l’obra guanyadora en la difusió del Firentitats i premi en metàl·lic de 300 €.**

**Termini de presentació: 4 d’abril de 2025**

**Lloc de presentació: Secretaria del C. C. Cotxeres de Sants (Sants, 79)**

**Horari: Matins de dilluns a divendres de 9.30 a 14 h**

**Tardes de dilluns a dijous de 16.30 a 19 h**

**BASES**

La participació és oberta tant a professionals com a artistes novells.

Els participants han de fer arribar de forma individual o col·lectiva un disseny, original i inèdit.

El format dels cartells serà de 14,5 cm d’ample x 42 cm d’alt, i s’haurà de presentar en format digital, ja sigui en suport CD o llapis de memòria, acompanyades d’una impressió amb aquestes mides i en orientació vertical (ja sigui en un full o en format rígid).

Les obres presentades no poden ser originades per intel·ligència artificial.

Cal incloure les frases “**24a edició”, “Firentitats”**, **“17 de maig del 2025 d’11 a 19.30 h”, “Un teixit d’entitats, una xarxa de vida”.**

L’organització farà servir el cartell guanyador per promocionar el Firentitats sobre qualsevol format. L’organització es reservarà els drets de reproducció del cartell guanyador, que seran cedits en exclusiva per l’autor o autora.

El jurat estarà format per la comissió organitzadora del Firentitats. El jurat es reserva la potestat, si és necessari, de seleccionar prèviament els dissenys admesos a concurs, així com deixar desert el concurs.

El termini de presentació d’originals serà fins al **4 d’abril del 2025**. S’hauran de presentar a les Cotxeres de Sants (Sants, 79), dins de l’horari de la secretaria.

Els i les concursants podran actuar sota pseudònim. Hauran de lliurar l’obra juntament amb un sobre tancat on constin les dades personals de l’autor o autora (nom, adreça, telèfon, DNI i correu electrònic).

El veredicte del concurs es farà públic el **18 d’abril del 2025** a la pàgina web del Centre Cívic, *cotxeres-casinet.org* i a les xarxes socials. Les obres presentades estaran a disposició dels seus autors a partir del 19 d’abril del 2025 a la secretaria del Centre Cívic de les Cotxeres de Sants, i es guardaran fins al dia 13 de juny de 2025, passada aquesta data ja no estaran a disposició de ningú. La participació en el concurs suposa l’acceptació d’aquestes bases.

**Per a més informació:**

**Centre Cívic Cotxeres de Sants**

**c/Sants, 79**

**Cotxeres-casinet.org/fire/concurs**